钦定古今图书集成/理学汇编/文学典/第142卷 > 《跋唐相梁国忠公为吏部侍郎加勋告》
## 钦定古今图书集成/理学汇编/文学典/第142卷 > 《跋唐相梁国忠公为吏部侍郎加勋告》

前人

右唐相梁国忠公为吏部侍郎日，加勋告一通，子孙
世宝藏之。至绍兴某年，吏部邦达，盖二十三世矣。由
神龙乙巳距今淳熙七年庚子，巳四百七十六年，而
印色如新。盖古者百工之物皆良，故能耐久如此。按
《旧唐史》，中宗以正月二十五日丙午即位于通天宫。
此告云“二十七日制”者，后两日方覃赦也。然所载推
恩颇略，当以“告”为正。史又云“二月甲子，立妃韦为皇
后，内外官陪位者赐勋一转。”则与《制》合。甲子乃十四
日，告称十五日，制者，后一日也。